До Кмета на община Попово

 Д-р Людмил Веселинов

Народно Читалище „Самообразование-1927”

С.Посабина общ.Попово

*Насоки,задачи и цели за развитие на*

*читалищната дейност за 2022г.*

***I.****Основни цели и задачи*:

1.Читалищното ръководство да продължи да съхранява жива читалищната традиция с доброволната си дейност като по този начин запази за поколенията нашата култура ,бит и обичаи.

2.Да превърне читалището в средище за културна и активна обществена дейност.

3.Чрез модернизация на читалището да можем да отговорим на съвременните потребности на младото поколение.

4.Работата на читалището и библиотеката да бъдат в полза на жителите от селото ,да стимулират тяхното участие в мероприятия организирани от читалището.

5.Да съхраним националното достойнство чрез тържествени чествания на националните ни празници и бележити дати.

6.Активно да работи и съдейства за съхраняване на културно историческото наследство чрез организиране на музейна сбирка за съхранение на вещи и документи

***II****.Заседания на читалищното Настоятелство – съгласно устава /най- малко 10 за календарната година/*

***III****.Културно – просветна дейност*

 Със съвременните си форми на работа читалището да се стреми да задоволява интересите на жителите от селото.Успешно да осъществява своята културна програма,като основна цел е приемственост между поколенията,съхранение и развитие на българската култура.

-традиционни празници ,сборове,чествания годишнини и др.

-Издирване ,съхраняване и развитие на местни традиции и обичаи.

ЯНУАРИ

21 януари -Бабинден –празник на бабите -дарителки на живот.Пресъздаване на обичая и празник в клуба на Читалището

ФЕВРУАРИ

14 февруари –Ден на лозаря.Пресъздаване на обичая и среща с лозари в клуба на Читалището.Конкурс за най-добро вино и домашно приготвено мезе.

19 ФЕВРУАРИ-Поставяне на табло с материали за делото и живота на Васил Левски

1МАРТ-По стара традиция децата и жените от селото изработват мартеници,с които ще закичим всички жители от селото.

3 МАРТ-С чувство на гордост и признателност жителите на с.Посабина ще отбележат националния празник на България трети март пред паметниците на загиналите руски воини от 125-ти Курски полк и осми Хусарски полк.

22 МАРТ-Посрещане на Пролетта с един поход до гората за синчец и минзухари.

22 АПРИЛ-Ден на земята-Заедно с децата от селото ще посеем цветя и върби около селските чешми.

24 АПРИЛ-Великден-Боядисване на яйца и изложба на козунаци.

1 МАЙ-Ден на труда –Денят на труда ще премине под надслов\*Прела баба\*.Възрастните жени от селото ще покажат на децата как се преде вълна с хурка,какво е мотовилка и как се работи с чекръг.

6МАЙ-пресъздаване на обичая Гергьовден и празник в клуба на Читалището.

24 Май –Ден на славянската писменост и култура и празник на НЧ” Самообразование” ще отбележим с празничен концерт.

-поздравителен адрес към всички настоящи и бивши учители от селото.

-Конкурс за написване на есе на тема\*Моят любим учител\*

1 ЮНИ –ден на детето.Празник в клуба на Читалището”От 3 до 63”за всички малки,големи и още по-големи момичета и момчета.В програмата участват всички зрители с песен,стих,рисунка.

24 ЮНИ-Еньовден.Пресъздаване на обичая.

ЮЛИ

-Ваканция „ЗДРАВЕЙ”

- организиране на кръжок по туризъм и изобразително изкуство.

-покана към всички ученици от селото и града да посетят библиотеката.

АВГУСТ-организиране на екскурзия до град ТРявна

СЕПТЕМВРИ- Конкурс за най-добра домашна лютеница.

1 ОКТОМВРИ – ден на възрастните хора

1 НОЕМВРИ–ден на будителите , изготвяне на табло с материали за живота и делото на Българските будители.

Среща със съвременните будители и самодейци от селото в клуба на Читалището.

7 ноември -селски събор.Празничен концерт.

21 ноември-ден на християнското семейство-тържество в клуба на Читалището.

28 ноември-Отбелязваме годишнина от боевете в с.Посабина през руско-турската Освободителна война пред паметника на загиналите руски воини с рецитал и поднасяне на венци.

ДЕКЕМВРИ

Украсяване на коледната елха в центъра на селото. Изработване на сурвакници от дрян

Коледа-празник в клуба на Читалището ,рецитал и музикална програма с участието на Певческа група „Нашенки” към Читалището.

***IV****.Библиотечна дейност*

-Дейности по увеличаване и разпространяване на книжния фонд на библиотеката към читалището.

-при среща с читатели проучване на техните интереси

-кандидатстване по проекти за обогатяване на библиотечния фонд

***V****.Дейности в клуба към Читалището*

-всеки четвъртък жените от селото се събират „На седянка” в клуба на Читалището.

- чрез техните разкази и спомени запазваме жив автентичния фолклор, старинните обичаи.

 Вторник и петък се провеждат репетиции на певческата и танцовата група към Читалището.

Участие на съставите през 2022г. на фестивали и прегледи на худ.самодейност.

***VI****.Художествена самодейност*

Певческа група „Нашенки” към Читалището

Клуб \*Труд и творчество\*

Клуб по художествено слово

Клуб по народни танци и модерни танци-ТФ\*Незабравка\*

***VII****.Работа по проекти*

-набиране на информация и участие на читалищното ръководство при разработване на подходящи проекти за дейността на Читалището.

***VIII****.Обучение и квалификация*

-участие в организирани семинари ,обучения и други ,свързани с дейността на читалищния секретар-библиотекар.

***IX****.Финансова дейност*

-осигуряване на средства за провеждане на селския събор

-редовно водене и месечно приключване на финансовата дейност на читалището.

-касова книга ,ведомости ,приходно –разходни документи и др.

-внасяне на декларации №1 и №6 към НАП Търговище

-освен държавната субсидия читалището ще реализира приходи от :

-членски внос

- проекти и програми

Настоящите насоки за развитие на НЧ”Самообразование-1927” са приети на заседание на Настоятелството с протокол №8 от 29.10.2021г.

 Председател:Надежда Давидкова

 Изготвил : Дарина Тинева

29.10.2021г.

с.Посабина